2012 วันสิ้นโลก

2012 วันสิ้นโลก () เป็นภาพยนตร์อเมริกันแนวนิยายวิทยาศาสตร์และภัยพิบัติวันสิ้นโลก ฉายเมื่อปี ค.ศ. 2009 กำกับโดย โรลันท์ เอ็มเมอริช อำนวยการสร้างโดย แฮรัลด์ โคลเซอร์, มาร์ก กอร์ดอนและแลร์รี เจ. ฟรังโก และเขียนบทภาพยนตร์โดยโคลเซอร์และเอ็มเมอริช ภาพยนตร์แสดงนำโดย จอห์น คูแซก, ชูวิเท็ล เอจีโอฟอร์, อแมนดา พีต, โอลิเวอร์ แพลตต์, ทันดี นิวตัน, แดนนี โกลเวอร์และวูดดี แฮร์เรลสัน ภาพยนตร์สร้างจากปรากฏการณ์ 2012 โดยเล่าเรื่องราวของ เอเดรียน เฮล์มสลีย์ (เอจีโอฟอร์) นักธรณีวิทยา และแจ็คสัน เคอร์ติส (คูแซก) นักประพันธ์ ขณะที่พวกเขาประสบกับลำดับเหตุการณ์ต่าง ๆ เช่น แผ่นดินไหว, การปะทุของภูเขาไฟ, คลื่นยักษ์สึนามิและอุทกภัยทั่วโลก ซึ่งทั้งหมดนี้ถูกจินตนาการโดยผู้ที่เชื่อในสมมติฐาน

การถ่ายทำเริ่มต้นที่เมืองแวนคูเวอร์ในช่วงต้นเดือนสิงหาคม ค.ศ. 2008 แต่เดิมภาพยนตร์จะถ่ายทำที่ลอสแอนเจลิส การถ่ายทำสิ้นสุดเมื่อเดือนตุลาคม ค.ศ. 2008 หลังจากแคมเปญโฆษณาที่ยาวนานซึ่งรวมถึงการสร้างเว็บไซต์จากมุมมองของตัวละครหลัก และเว็บไซต์การตลาดแบบปากต่อปากที่ผู้ชมภาพยนตร์สามารถลงทะเบียนหมายเลขลอตเตอรีเพื่อช่วยชีวิตพวกเขาจากภัยพิบัติที่ตามมา 2012 วันสิ้นโลก ฉายเมื่อวันที่ 13 พฤศจิกายน ค.ศ. 2009 ภาพยนตร์ประสบความสำเร็จในเชิงพาณิชย์ โดยทำเงินมากกว่า 769 ล้านดอลลาร์สหรัฐ จากทุนสร้าง 200 ล้านดอลลาร์สหรัฐ กลายเป็นภาพยนตร์ที่ทำเงินสูงสุดอันดับที่ห้าของปี ค.ศ. 2009 ภาพยนตร์ได้รับคำวิจารณ์ที่หลากหลาย โดยได้รับคำชมในเรื่องของเทคนิคพิเศษทางภาพ แต่ได้รับการติในเรื่องของบทภาพยนตร์และความยาวของภาพยนตร์

เนื้อเรื่อง 
ความหายนะที่เกิดขึ้นทั่วโลกนำไปสู่จุดจบของโลก และผู้ที่รอดชีวิตต้องดิ้นรนเพื่อความอยู่รอด ภาพยนตร์สะเทือนความรู้สึกจากปรากฏการณ์ภัยพิบัติหลายรูปแบบ จากสมมติฐานคำทำนายของชาวมายา ที่ทำนายถึงเหตุการณ์วันสิ้นโลกที่จะเกิดขึ้นในเวลาใดเวลาหนึ่งในช่วงเหมายัน พ.ศ. 2555 (ค.ศ. 2012)  มีหลักฐานการสิ้นสุดของเวลาอยู่ในปฏิทินเมโสอเมริกัน (ปฏิทินมายา) ในวันที่ 21 ธันวาคม พ.ศ. 2555

นักแสดง 
 จอห์น คูแซก แสดงเป็น แจ็คสัน เคอร์ทิส นักเขียนนิยายวิทยาศาสตร์ ซึ่งทำงานเป็นบางครั้งคราวในรถลีมูซีน
 ชูวิเท็ล เอจีโอฟอร์ แสดงเป็น แอเดรียน เฮล์มสลีย์ ที่ปรึกษาทางวิทยาศาสตร์ของประธานาธิบดี
 อแมนดา พีท แสดงเป็น เคท อดีตภรรยาของแจ็คสัน
 โอลิเวอร์ แพลท แสดงเป็น คาร์ล แอนไฮเซอร์ เสนาธิการทำเนียบขาวสหรัฐอเมริกา
 ทันดี นิวตัน แสดงเป็น ลอว์รา วิลสัน ลูกสาวคนแรกของประธานาธิปด๊วิลสัน
 แดนนี่ กลอเวอร์ แสดงเป็น ประธานาธิบดีวิลสัน ประธานาธิบดีแห่งสหรัฐอเมริกา
 วูดดี แฮร์เรลสัน แสดงเป็น ชาร์ลี ฟรอสท์ ผู้ทำนายเหตุการณ์วันสิ้นโลก แต่ถูกผู้อื่นมองว่าเป็นคนสติฟั่นเฟือน
 ชินฮัน แสดงเป็น เทียนซิน คนงานในทิเบต
 โอสริค เชา แสดงเป็น นีมา พระสงฆ์และเป็นน้องชายของเทียนซิน
 โทมัส แมคคาร์ธี แสดงเป็น กอร์ดอน แฟนคนใหม่ของเคท และศัลยแพทย์พลาสติก
 ไลแอม เจมส์ แสดงเป็น โนอาห์ เคอร์ทิส ลูกชายของแจ็คสันและเคท
 มอร์แกน ลิลี แสดงเป็น ลิลลี เคอร์ทิส ลูกสาวของแจ็คสันและเคท
 สลาทโค บิวริค แสดงเป็น ยูริ
สตีเฟน แม็คแฮ็ตตี้ แสดงเป็น กัปตันไมเคิลส์
เฮนรี่ โอ แสดงเป็น ลามะ รินโปเช

วันเข้าฉายในโรงภาพยนตร์ 
ภาพยนตร์เรื่อง 2012 ในตอนแรกมีกำหนดการเข้าฉายในโรงภาพยนตร์ทั่วโลกวันที่ 10 กรกฎาคม พ.ศ. 2552 แต่ภายหลังได้มีการเปลี่ยนวันเป็น 13 พฤศจิกายน พ.ศ. 2552 เพื่อหลีกเลี่ยงความวุ่นวายของการเข้าฉายภาพยนตร์อื่นๆ ในช่วงฤดูร้อน เนื่องจากในวันที่ภาพยนตร์เปิดตัวใกล้เคียงกับวันเปิดตัวของภาพยนตร์เรื่องแฮร์รี่ พอตเตอร์กับเจ้าชายเลือดผสม ภาพยนตร์ฟอร์มยักษ์แห่งปีของค่ายวอเนอร์ ที่เปิดตัวหลังจากเรื่อง 2012 เพียงหนึ่งอาทิตย์และอาจทำให้รายได้ลดลงได้ และการเลื่อนวันกำหนดอาจทำให้ประสบความสำเร็จทางรายได้ การที่เลื่อนอาจจะทำให้ทางผู้จัดทำมีเวลาเพิ่มในการตรวจสอบและผลิตตัวภาพยนตร์เพิ่มเติม เนื่องจากวันที่เข้าฉายก่อนที่จะเปลี่ยนแปลงเป็นวันที่จัดทำภาพยนตร์เรื่องนี้เสร็จสมบูรณ์พอดี

อ้างอิง

แหล่งข้อมูลอื่น 
 เว็บไซด์อย่างเป็นทางการ 
 ตารางเข้าฉายในประเทศต่างๆ 
 Allmovie.com
 2012 
 ตัวอย่างภาพยนตร์
 2012 จากยูทูบ
 ตัวอย่างหนัง 5 นาที เผยแพร่โดย โคลัมเบีย พิคเจอร์ส
 Celebstar.org 

ภาพยนตร์ที่กำกับโดย โรแลนด์ เอ็มเมอริค
ภาพยนตร์อเมริกัน
ภาพยนตร์ไซไฟ
ภาพยนตร์ที่มีฉากในมหาสมุทรแปซิฟิก
ภาพยนตร์ที่ออกฉายในปี พ.ศ. 2552
ภาพยนตร์เกี่ยวกับภัยพิบัติ
ภาพยนตร์เกี่ยวกับการเกิดแผ่นดินไหว
ภาพยนตร์ที่ถ่ายทำในประเทศแคนาดา
ภาพยนตร์ที่มีฉากในทำเนียบขาว